Pallati_presidencial
Lidhje të jashtme
<!--Siti është i strukturuar nga disa sisteme arkitekturore të ndryshme, që kanë si bosht qëndror Vilën, e cila bie mbi platenë gjysëmrrethore, dhe lidhet: në lindje me dy dhomat e kufizuara me shkurre në formë drejtkëndore, dhomën e Shatërvanit të Mbretëreshës dhe dhomën e Muzikantëve. Pjesët e një planimetrie formale lidhen me hapësirat e gjera të pyllit dhe sistemin e rrugëve dhe rreshtave – muret bimorë të përbërë nga gardhe me formë të rregullt– lidhin pjesët e ndryshme të kopshtit. Sipërfaqja e sitit shtrihet në shumë zona: përballë pallatit dhe përbëhet nga shatërvanë me zinxhirin e ujit, galeri skulpturash në disa parqe; disa radhë kopshtesh me pemë me lule dhe labirinte në formë spiraleje, kopshti i luleve, shtegu i pyllit, kopshti me pishinë, pista e stërvitjes së kuajve ndodhen në jug të parkut, afër ndërtesave. Një rresht i dyfishtë selvish, përgjatë një L-je të çojnë nga hyrja kryesore në vilë, duke krijuar një hapësirë gjysëmrrethore bimore që kufizohet me shkurret përpara vilës. Sidomos në lindje të Vilës, vihet re një kodrinë si tarracë prej së cilës perceptohen mirë dy platetë e sistemit formal: ajo e Vashës, kufizuar nga një mur i lartë bimor prej ashe e dafine,shpërndarë në bazë segmentësh të rregullt që përcaktohen nga gardhet prej bushi dhe dafinat që përhapen rreth statujës së bronzit kushtuar një gruaje të re. në qendër të këtyre segmenteve vërehen hapësira lëndinash të alternuara me lule sezonale.Nga platea e Vashës, kalohet në platenë më të madhe të parkut, e ashtuquajtura, platea e madhe, e ndarë në segmente të rregullt dhe e kufizuar nga gardhe që alternohen me pemë ahu, dafine e dru bushi të krasitura në formë sfere me dimensione të ndryshme dhe ekzemplarë të Trachycarpus fortunei - Palma kineze. Kjo plate, nëpërmjet një rruge të mrekullueshme landrash, lidhet me hapësirën gjysmë rrethore monumentale, vendosur në mes të rrugës hyrëse ku shfaqen – si një kuintë – dy qitro monumentale të Himalajas (deodar). në jug të platesë së madhe, paraqiten dy hapësira të tjera të mirëstrukturuara e të kufizuara nga gardhe të rregullt e pemë të vendosura në rrjesht: njëra e destinuar për fushë lojërash (në vendin ku projektet origjinale parashikonin realizimin e një pishine), që paraqet një gjysëmrreth me një vaskë – dhe tjetra e destinuar dikur për fushë tenisi, kurse sot aerodrom. Më në jug, parku merr një domethënie më të plotë natyrore, me një hapësitë të gjerë karakterizuar nga tre liqenë të vegjël të rrethuar me ekzemplarë bimor – disa prej të cilëve me vlera të veçanta përsa i përket llojit, përmasave, formës, të izoluara ose në grupime të vogla. Zona e destinuar për serra e fidanishte, zë një pjesë të konsiderueshme në jug të rrugës me landra (helmës) : kufizuar nga një gardh bimor i krasitur rregullisht me një paraqitje të valëzuar, përdoret për kultivimin e llojeve të ndryshme të luleve sezonale qëmbillen në park. Dy dhoma të tjera e kompletojnë planimetrinë e parkut të gjerë : hapësira e Kapelës (kishës), vendosur në majë të një kodrine në pjesën lindore të vilës dhe e zbukuruar me forma të rregullta vegjetale dhe lule, një ekzemplar i jashtëzakonshëm gështenje në të majtë të Kapelës dhe hapësira rrethore vegjetale e cila lidhet me Kapelën nëpërmjet një rreshti të dyfishtë ahësh, kufizuar nga gardhe të krasitur me forma të rregullta. Bëhet fjalë për një hapësirë rrethore të përkufizuar me ahe të vendosur në rresht, që karakterizohen në qendër nga një qitro monumentale. Hapësirat pyjore në pjesën më të madhe të rasteve janë jo të egra, me rritje spontane të bimëve dhe pemëve – me përmasa ndonjëherë të konsiderueshme – me lule të ndryshme dhe dredhka. Por zona e pyllëzuar në lindje, paraqet disa ekzemplarë pemësh me interes përsa i përket përmasave dhe formës së tyre (në veçanti qitro dhe bli ), kurse zona juglindore, karakterizohet nga një lis shumë i bukur. Parku mbretëror është një galeri e vërtetë me skulptura mitologjike mes gjelbërimit artistik i ndërtuar sipas modelit “Tempulli i Muzave” i kultit mitologjik të Apollonit. Skulptorët që realizuan “Tempullin e Muzave”, “Tempullin e Apollonit”, “Tempullin e Dafinës”, Kolonadën Monumentale Historike dhe disa punime të tjera të Pallatit dhe të Parkut Mbretëror janë italiani Antonio Maraini, skulptori shqiptar Odhise Paskali. Ky konceptim është tipik për pallatet mbretërore, siç është edhe Versaja. Dikur ky pallat është quajtur “Versaja e Shqipërisë”. -->